**TÖÖVÕTULEPING nr 3.2-4/25/1729-1**

**Transpordiamet,** registrikoodiga 70001490, aadress Valge 4, 11413 Tallinn (edaspidi **Tellija**), mida volituse alusel esindab Transpordiameti strateegilise planeerimise teenistuse direktor Martin Lengi,

ja

**Aktsiaselts Teede** **Tehnokeskus**, registrikoodiga 10701123, aadress Väike-Männiku tn 26, 11216 Tallinn (edaspidi **Töövõtja**), mida esindab juhatuse liige/mida volituse alusel esindab juhatuse liige Taivo Möll,

Tellija ja Töövõtja (edaspidi koos **Pooled** või eraldi **Pool**), sõlmisid töövõtulepingu (edaspidi **Leping**) alljärgnevas:

1. Lepingu ese

Lepingu esemeks on teekatte roopa sügavuse ja põikkalde ning tee kurvilisuse mõõtmine ja mõõtmisandmete töötlemine 2026-2028 aastal (edaspidi Töö), mida Töövõtja kohustub tegema vastavalt Lepingus ja Lepingu lisades toodud tingimustele. Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.

1. Lepingu üldtingimused
   1. Lepingul on selle sõlmimise hetkel järgmised lisad:
      1. Lisa 1 – Tehniline kirjeldus.
      2. Lisa 2 – Töövõtja poolt esitatud hinnapakkumus.
      3. Lisa 3 – Tööde üleandmis- ja vastuvõtmisakti vorm.
      4. Lisa 4 – 2026. a esialgne mõõtmistööde teostamise nimekiri.
   2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
   3. Leping on sõlmitud riigihanke „Teekatte roopa sügavuse ja põikkalde ning tee kurvilisuse mõõtmine ja mõõtmisandmete töötlemine 2026-2028 aastal“ (viitenumber 299685) tulemusena.
   4. Kui Lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena Lepingu vastavale punktile, alapunktile või lisale. Lepingus on kasutatud pealkirju vaid viitamise lihtsustamise huvides ning neid ei arvestata Lepingu sätete defineerimisel, tõlgendamisel või piiramisel. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.
   5. Lepingu dokumentide vastuolude korral lähtutakse hilisemast dokumendist. Lepingu allkirjastamise hetkel olemasolevaid Lepingu dokumente loetakse samaaegseteks.
   6. Lepingu täitmise keel on eesti keel.
2. Tähtajad ja Töö üleandmine
   1. Mõõtmistööde tegemist 2026. aastal alustatakse koheselt peale Tellijalt mõõtmistööde loa saamist, vastavalt lisa 1 punktis 4.3 sätestatule, eeldatavalt aprillis 2026. a. Aastatel 2027 ja 2028 alustatakse mõõtmistöödega vastavalt lisa 1 Tehniline kirjeldus punktis 4.3 sätestatule.
   2. Lepingu lisas 4 toodud 2026. a esialgses mõõtmistööde nimekirjas toodud tööde loetelu ehk Töö maht kilomeetrites võib väheneda või suureneda kuni 10% ulatuses võrreldes esialgse mahuga. Lõplik 2026. a mõõtmistööde aadresside nimekiri täpsustatakse 2026. a alguses, hiljemalt 01. aprilliks peale 2026. a eelarve objektide nimekirja kinnitamist ning 2025. a toimunud teede andmete muudatuste sisseviimist teeregistrisse. Täpsustatud andmetega mõõtmistööde nimekiri edastatakse Töövõtjale hiljemalt 01.04.2026. a.
   3. Järgnevate aastate mõõtmistööde aadressid määrab ja nimekirjad koostab Tellija. Tööde eeldatav maht 2027. a ja 2028. a on 6500 kilomeetrit ühte mõõtmisjälge mõlemal aastal, antud Tööde mahtu võib Tellija mõlemal aastal vähendada või suurendada kuni 10%. Mõõtmistööde nimekiri edastatakse Töövõtjale mõlemal aastal hiljemalt 01. aprilliks.
   4. Töö iga aastased mõõtmisandmete tulemused ja aruanded (2026. a; 2027. a ja 2028. a) esitab Töövõtja Tellijale igal eelnimetatud aastal hiljemalt 15. juuniks. Mõõtmisandmete tulemused ja aruanded peavad sisaldama lisa 1 punktides 2 ja 5 nõutut ja peavad olema vormistatud lisa 1 punktide 2.2, 2.3 ja 5.1 kohaselt.
   5. Töö üleandmisel esitab Töövõtja Tellijale Lepingu kohase Tööde üleandmis- ja vastuvõtmisakti.
   6. Tellija peab Töö üle vaatama 5 kalendripäeva jooksul pärast Töö ning üleandmis- ja vastuvõtmisakti saamist.
   7. Juhul, kui Töö vastuvõtmisel on Tellijal pretensioone Töö kvaliteedi ja/või Lepingule vastavuse osas, ei allkirjasta Tellija kontaktisik üleandmis- ja vastuvõtmisakti ning edastab Töövõtjale kirjalikult Töös ilmnenud vead ning puudused. Töövõtja kohustub vead ning puudused likvideerima 5 kalendripäeva jooksul alates Tellija poolt kirjaliku teate saamisest ja esitama parandatud Töö Tellijale (täiendav tähtaeg vastavalt võlaõigusseaduse § 114).
   8. Kui Töö (sh Töö osa) kontrollimisel selgub, et Töös on puudused, loetakse Töö tähtaegselt üle andmata. Tellijal on õigus kuni puuduste likvideerimiseni Töövõtja poolt keelduda Töö vastuvõtmisest ja selle eest maksmisest.
3. Poolte õigused ja kohustused
   1. Tellijal on õigus:
      1. igal ajal teha järelpärimisi Tööde tegemise hetke olukorra kohta ning kontrollida Töö tegemise käiku;
      2. pöörduda kolmandate isikute poole sõltumatu eksperthinnangu saamiseks Töö kvaliteedi kohta;
      3. kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Töövõtja ei täida või täidab mittevastavalt muid endale Lepinguga võetud kohustusi.
   2. Tellijal on kohustus:
      1. tasuda Töövõtjale nõuetekohase Töö teostamise eest vastavalt Lepingule;
      2. tasuda viivist vastavalt Lepingule.
   3. Töövõtjal on õigus:
      1. saada Tellijalt Töö tegemiseks vajalikku informatsiooni ja juhiseid;
      2. saada Töö eest Lepingus kokkulepitud tasu.
   4. Töövõtjal on kohustus:
      1. teha Töö vastavalt Lepingule;
      2. tagada Töö tegemisel vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade, tegevusluba või registreering, siis tagada, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;
      3. kooskõlastada Tellija kontaktisikuga alltöövõtjate kaasamise ja muutmise enne Tööde algust eelnevalt ja Töö tegemise ajal;
      4. tagada, et kui Töövõtja tugines hankemenetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult Lepingu täitmisel alltöövõtjana vähemalt osas, milles teiste isikute vahenditele tugineti;
      5. tööde teostamisel kasutada Lepingu punkti 8 alusel esitatud isikut;
      6. vastutada selle eest, et Töö oleks tehtud korrektselt ja kvaliteetselt;
      7. lähtuda mõõtmistöödel Tellija poolt antud tööde aadressidest ja mahtudest;
      8. informeerida viivitamatult Tellijat Töö tegemise käigus tekkinud probleemidest;
      9. tasuda leppetrahvi vastavalt Lepingule.
   5. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval nõusolekul, mis on Lepinguga samas vormis. Mittekohaselt üle antud nõuete ja kohustuste osas jääb teise Poole ees vastutavaks nõuded ja/või kohustused üle andnud Pool.
4. Autoriõigused
   1. Töövõtja annab Tellijale ainulitsentsi koos all-litsentsi andmise õigusega kõigile Lepingu alusel teostatud Tööle tekkivatele varalistele õigustele, sealhulgas autoriõiguse seaduse § 131 ja § 132 nimetatud varalistele õigustele, ning need loetakse Tellijale üleantuks Lepingu hinna tasumisega.
   2. Töövõtja kinnitab, et ta on võtnud tarvitusele kõik meetmed autori(te) isiklike õiguste realiseerimiseks viisil, mis ei takista ega raskenda Töö tulemusena valminud teose kasutamist ega varaliste õiguste teostamist Tellija poolt.
   3. Töövõtja kinnitab Lepingu sõlmimisega, et Töö tulemusena valminud teose kasutamisel ei pea autori(te) nimi (nimed) olema tähistatud.
   4. Töövõtja kinnitab Lepingu sõlmimisega, et autor(id) on andnud nõusoleku teha Tellijal Töö tulemusena valminud teoses ja selle pealkirjas mistahes muudatusi, samuti lisada teosele teiste autorite teoseid (illustratsioone, eessõnasid, järelsõnasid, kommentaare, selgitusi, uusi osasid jms).
   5. Lepingu punktis 5 nimetatud õigused kehtivad territoriaalsete piiranguteta ja autoriõiguse kehtivusaja jooksul.
5. Tasumine
   1. Töö teostamise maksumus 2026. aastal on 37 635,00 eurot, millele lisandub käibemaks, mis on Töövõtja poolt Lepingu lisas 2 esitatud maksumus. Täpne 2026. a Töövõtjale tasumisele kuuluv summa selgub peale Töö teostamist 2026. aastal, võttes aluseks teostatud Töö mahtu kilomeetrites ja lisas 2 esitatud kilomeetri ühikuhinda.
   2. Töö teostamise maksumuse määramine 2027. aastal:
      1. Maksumuse määramisel võetakse aluseks Töövõtja poolt Lepingu lisas 2 esitatud kilomeetri ühikhind, mida korrigeeritakse Statistikaameti ametlikus andmebaasis avaldatud kalendriaastase tarbijahinnaindeksi muutusega. 2027. aasta ühikhinna maksumuse suurendamise või vähendamise aluseks on 2026. aasta tarbijahinnaindeksi muutus võrreldes 2025. aasta tarbijahinnaindeksiga. Töö teostamise maksumuse saamiseks korrutatakse korrigeeritud ühikhind 2027. a Tellija poolt tellitud Töö kilomeetrite arvuga.
   3. Töö teostamise maksumuse määramine 2028. aastal:
      1. Maksumuse määramisel võetakse aluseks 2027. aasta korrigeeritud ühikhind, mida korrigeeritakse Statistikaameti ametlikus andmebaasis avaldatud kalendriaastase tarbijahinnaindeksi muutusega. 2028. aasta maksumuse suurendamise või vähendamise aluseks on 2027. aasta tarbijahinnaindeksi muutus võrreldes 2026. aasta tarbijahinnaindeksiga. Töö teostamise maksumuse saamiseks korrutatakse korrigeeritud ühikhind 2028. a Tellija poolt tellitud Töö kilomeetrite arvuga.
   4. Lepingu tingimuste kohaselt teostatud Töö eest tasub Tellija Töövõtjale igal Lepingu täitmise aastal ühes osas, pärast üleandmis- ja vastuvõtmisakti allkirjastamist Poolte poolt.
   5. Tarbijahinnaindeksi muutusest tulenev maksumuse suurendamine või vähendamine vormistatakse kirjalikult Lepingu muudatusena, hiljemalt vastava aasta 01. aprilliks.
   6. Tellija tasub Töövõtjale Poolte poolt allakirjutatud Tööde üleandmis- ja vastuvõtmisakti alusel koostatud arve alusel 20 kalendripäeva jooksul pärast arve saamist.
   7. Arve tuleb esitada 7 kalendripäeva jooksul, pärast Töö vastuvõtmist Tellija poolt, masintöödeldaval kujul, e-arvena, mis vastab e-arveldamise Euroopa standardile EN 16931-1. Arve loetakse laekunuks selle Transpordiameti arvete halduskeskkonda laekumise kuupäevast. Mitteresidentidel tuleb pdf-formaadis arve saata meiliaadressile invoices@transpordiamet.ee või edastada see e-arvena rahvusvahelise Peppol süsteemi kaudu. Arvele tuleb märkida kontaktisiku nimi ja Lepingu number, riigihangete registri hankelepingu osa viitenumber 299685 001 000 000 ning tööde teostamise või teenuste osutamise periood.
6. Poolte vastutus
   1. Töövõtja on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Töövõtja poolse Lepingu rikkumisega tehtud kulutused.
   2. Tellija kohustub Töövõtjale lepingu rikkumise korral hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
   3. Töövõtjal on õigus nõuda Tellijalt viivist tasumisega viivitamise korral 0,2% tähtaegselt tasumata arve summast iga tasumise tähtpäeva ületanud päeva eest.
   4. Tellijal on õigus rakendada sanktsioonina leppetrahvi iga rikkumise korral kuni 5000 eurot, kokku mitte rohkem kui 20 000 eurot, kui Töövõtja on rikkunud oma Lepingulisi kohustusi. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates.
   5. Juhul kui Töövõtja rikub Lepingus sätestatud tähtaegu, on Tellijal õigus nõuda Töövõtjalt leppetrahvi 100 eurot, iga viivitatud päeva eest. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates. Tähtaegade ületamise korral ei kohaldu eelmises punktis sätestatud leppetrahvi piirmäär.
   6. Pooled on kokku leppinud, et Töövõtja kohustub hüvitama Lepingu täitmise käigus tekkinud kahju kolmandatele isikutele. Töövõtja kohustub oma kulul esindama Tellijat Lepingu alusel täidetavate ülesannete või toimingutega seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud.
   7. Tellija võib Töö Lepingu tingimustele mittevastavusele tugineda seaduses sätestatud aegumistähtaja jooksul.
7. Töövõtja projektijuht
   1. Töövõtja määrab projektijuhi, kelle ülesandeks on on tagada oma töökogemusele ja kompetentsile toetudes Lepingu tehniliste nõuete kvaliteetne täitmine ja kes vastutab Töövõtja poolse projekti juhtimise eest ning täidab muuhulgas järgmisi põhiülesandeid: koordineerib Töövõtja tööd Lepingu täitmisel, lahendab võimalikke lepingulisi ja administratiivseid probleeme Tellija kontaktisikuga, allkirjastab tööde aruandeid ja akte.
   2. Töövõtja esitab Tellija kontaktisikule kooskõlastamiseks Töövõtja projektijuhi kandidaadi CV 3 tööpäeva jooksul alates Lepingu jõustumisest. Tellija kontaktisik kontrollib isiku vastavust alltoodud alapunktides sätestatud tingimustele 3 tööpäeva jooksul ning kooskõlastab kandidaadiks esitatud isiku või keeldub kooskõlastamisest, kui kandidaat ei vasta alltoodud alapunktides toodud nõuetele. Tellija kontaktisiku poolse kooskõlastamisest keeldumise korral esitab Töövõtja 3 tööpäeva jooksul uue kandidaadi Tellija kontaktisikule kooskõlastamiseks.
      1. Töövõtja Projektijuht peab vastama alljärgnevatele tingimustele:
8. Töövõtja projektijuhil peab olema vähemalt 3 aastane töökogemus teekatte seisukorda iseloomustavate andmete mõõtmisel (teekonstruktsiooni kandevõime ja/või teekatte tasasuse IRI arvu ja/või teekatte tekstuuri ja/või roopa sügavuse mõõtmine ja/või teekatte defektide inventeerimine).
9. Töövõtja projektijuht peab viimase 5 aasta (10/2020-09/2025) jooksul olema osalenud vastutava isikuna vähemalt ühes teekonstruktsiooni kandevõimet ja/või teekatte tasasuse IRI arvu ja/või teekatte tekstuuri ja/või roopa sügavust iseloomustavate andmete mõõtmise ja/või kattega teede defektide inventeerimise projektis, mille maksumus on vähemalt 65 000 eurot ilma käibemaksuta. (CV-le tuleb lisada Tellija tõendid eeltoodud tingimuste täitmise kohta).
   1. Töövõtja ei tohi ilma Tellija kontaktisiku eelneva nõusolekuta muuta Töövõtja projektijuhti ega määrata temale asendajat.
10. Poolte kontaktisikud
    1. Töövõtja kontaktisikuks on Projektijuht, kelle CV koos kontaktandmetega esitatakse vastavalt Lepingu punktile 8.
    2. Tellija kontaktisik: teevara osakonna juhtivanalüütik Elmar Aruja, tel: (+372) 515 9592, e-post: elmar.aruja@transpordiamet.ee.
11. Lepingu kehtivus
    1. Leping jõustub selle allkirjastamisel ja kehtib kuni Lepingust tulenevate kohustuste täitmiseni.
    2. Tellija võib Lepingust taganeda ning nõuda leppetrahvi kuni 5000 eurot, kui Töövõtja rikub oluliselt oma õigusaktidest või Lepingust tulenevaid kohustusi. Tellija võib Lepingu üles öelda võlaõigusseaduses ettenähtud korras. Tellijal on õigus nimetatud summa maha arvata Töövõtjale tasumisele kuuluvast summast.
    3. Töövõtja võib Lepingust taganeda, kui Tellija rikub oluliselt Lepingu tingimusi. Sellisel juhul on Tellija kohustatud Töövõtjale hüvitama Töövõtja poolt Lepingu täitmisel tehtud kulutused.
    4. Leping loetakse koheselt lõppenuks, kui:
       1. Töövõtja tegevus lõpeb;
       2. kuulutatakse välja Töövõtja pankrot.
12. Teated
    1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
    2. Informatsioonilist teadet võib edastada telefoni teel.
    3. Kirjalikud teated saadetakse Lepingu Pooltele e-posti teel, selle võimaluse puudumisel antakse Lepingu Pooltele üle allkirja vastu või saadetakse postiga registrijärgsel aadressil. Kui ühe Poole teade on teisele Poolele saadetud Lepingus märgitud e-posti aadressile, loetakse see kättetoimetatuks järgmiseks tööpäevaks.
13. Muud tingimused
    1. Lepingut võib muuta kooskõlas kehtivate õigusaktidega. Kirjalikult vormistamata Lepingu muudatused on tühised.
    2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
    3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
    4. Leping allkirjastatakse Poolte poolt digitaalselt.
14. Isikuandmete töötlemine
    1. Lepingu täitmisega seotud isikuandmete töötlemisel tuleb rakendada asjakohaseid tehnilisi ja korralduslikke meetmeid sellisel viisil, et töötlemine vastab isikuandmete kaitse üldmääruses (GDPR) ja isikuandmete kaitse seaduses sätestatud nõuetele (edaspidi koos: **Isikuandmete õigusaktid**).
    2. Volitatud töötlejal (Töövõtjal) on keelatud kaasata teist volitatud töötlejat ilma vastutava töötleja (Tellija) eelneva konkreetse või üldise kirjaliku loata.
    3. Lepingu alusel töödeldakse Lepingu esemega seotud isikute isikuandmeid.
    4. Lepingu alusel töödeldakse isikuandmeid eesmärgiga täita Leping ja saavutada ettenähtud tulemused.
    5. Lepingu alusel töödeldakse isikuandmeid üksnes Lepingu kehtivuse ajal.
    6. Volitatud töötleja on lisaks isikuandmete õigusaktides sätestatule kohustatud:
       1. töötlema isikuandmeid vajaliku hoolsusega ja ainult ulatuses, mis on vajalik Lepingus kokkulepitud teenuse osutamiseks;
       2. töötlema isikuandmeid ainult vastutava töötleja dokumenteeritud juhiste alusel;
       3. hoidma Lepingu täitmisel teatavaks saanud isikuandmeid konfidentsiaalsena;
       4. täitma andmeturbe seaduslikke nõudeid ja rakendada andmete kaitseks piisavaid ning kaasaegseid kaitsemeetmeid;
       5. aitama vastutaval töötlejal täita kohustusi seoses andmesubjektide esitatud taotlustega;
       6. aitama vastutaval töötlejal täita GDPR artiklites 32–36 sätestatud kohustusi, võttes arvesse isikuandmete töötlemise laadi ja volitatud töötlejale kättesaadavat teavet;
       7. pärast andmetöötlusteenuse osutamise lõppu kustutab kõik isikuandmed ja kustutab olemasolevad koopiad;
       8. teeb vastutavale töötlejale kättesaadavaks kogu teabe, mis on vajalik GDPR artiklis 28 sätestatud kohustuste täitmise tõendamiseks, ning võimaldab vastutaval töötlejal või tema poolt volitatud muul audiitoril teha auditeid, sealhulgas kontrolle, ja panustab sellesse;
       9. järgima isikuandmete õigusaktides sätestatud tingimusi teise volitatud töötleja kaasamiseks.
15. Poolte allkirjad

Tellija: Töövõtja:

Martin Lengi Taivo Möll

strateegilise planeerimise teenistuse direktor juhatuse liige

*/allkirjastatud digitaalselt/ /allkirjastatud digitaalselt/*

# Lisa 3

# TÖÖ ÜLEANDMIS- JA VASTUVÕTMISAKT

Käesolevaga **………..** annab üle ja Transpordiametvõtabvastu kooskõlas lepinguga “………….”, mis on sõlmitud ........................................., alljärgneva töö:

\_\_\_ etapi tööd vastavalt järgnevale kirjeldusele:

Üleantavate eksemplaride arv:

Digitaalselt esitatud andmed:

Märkused:

Tellija kontaktisik: Töövõtja kontaktisik:

/allkirjastatud digitaalselt/ /allkirjastatud digitaalselt/